พาราไดซ์ พาร์ค

พาราไดซ์ พาร์ค (เดิม: เสรีเซ็นเตอร์) เป็นศูนย์การค้าขนาดใหญ่แห่งหนึ่งในถนนศรีนครินทร์ แขวงหนองบอน เขตประเวศ กรุงเทพมหานคร ตั้งอยู่ที่ เลขที่ 61 ถนนศรีนครินทร์ แขวงหนองบอน เขตประเวศ กรุงเทพมหานคร พาราไดซ์ พาร์ค เปิดดำเนินการตั้งแต่วันที่ 26 มีนาคม พ.ศ. 2537 ซึ่งเดิมเคยเป็นที่ตั้งของร้านสรรพาหารเสรีมาร์เก็ต,ไฮเปอร์มาร์เก็ตของเสรีเซ็นเตอร์,ห้างสรรพสินค้าแพรงตองและไทยไดมารู จนเมื่อวันที่ 16 กันยายน พ.ศ. 2551 กลุ่มสยามพิวรรธน์ และเอ็มบีเค ดีเวลอปเมนท์ ได้เข้ามาบริหารศูนย์การค้าแทนผู้บริหารเดิม และได้เปลี่ยนภาพลักษณ์ศูนย์การค้าใหม่ทั้งหมด ชูจุดเด่นเป็นศูนย์การค้าระดับกลางถึงบนในเขตกรุงเทพตะวันออก โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิดศูนย์การค้า เมื่อวันที่ 24 สิงหาคม พ.ศ. 2553 การจัดสรรพื้นที่ พาราไดซ์ พาร์ค แบ่งพื้นที่ออกเป็นทั้งหมดสองอาคารได้แก่อาคารพาราไดซ์ พาร์ค หรือเสรีเซ็นเตอร์เดิมที่เปิดดำเนินการตั้งแต่เมื่อวันที่ 26 มีนาคม พ.ศ. 2537 และอาคารพาราไดซ์ เพลส (ฮ่า ฮ่า เดิม) ที่สร้างขึ้นใหม่เมื่อวันที่ 7 มกราคม พ.ศ. 2556 และเปิดดำเนินการเป็นเฟสแรกตั้งแต่เมื่อวันที่ 5 เมษายน พ.ศ. 2557 และเฟสสุดท้าย (เฟส 2) เปิดดำเนินการเต็มรูปแบบอย่างเป็นทางการ เมื่อวันที่ 20 พฤศจิกายน พ.ศ. 2557 โดยทั้งสองอาคารมีรายละเอียดดังนี้ พาราไดซ์ พาร์ค พาราไดซ์ พาร์ค ประกอบด้วยพื้นที่สำคัญดังนี้ วิลล่า มาร์เก็ต ตลาดเสรีมาร์เก็ต โฮมโปร เดอะเพาเวอร์ บาย โฮมโปร ซูเปอร์สปอร์ต แฟคทอรี เอาท์เล็ต (ย้ายมาจากซีคอนสแควร์) สปอร์ตเวิลด์ คลองถมพาราไดซ์ (ย้ายมาจากซีคอนสแควร์) ศูนย์สุขภาพรามาเฮลธ์สเปซ โดยความร่วมมือกับคณะแพทยศาสตร์โรงพยาบาลรามาธิบดี มหาวิทยาลัยมหิดล (เปิดให้บริการเมื่อวันที่ 3 ธันวาคม พ.ศ. 2566) พาราไดซ์ เพลส พาราไดซ์ เพลส ประกอบด้วยพื้นที่สำคัญดังนี้ เซเว่น อีเลฟเว่น สาขาพาราไดช์ เพลส (เปิดบริการ 24 ชั่วโมง) โรงเรียนกวดวิชา บริษัท หลักทรัพย์ เอเชีย เวลท์ จำกัด สำนักงานให้เช่า พื้นที่จัดสรรในอดีต ห้างสรรพสินค้าไทยไดมารู สาขาเสรีเซ็นเตอร์ ปิดกิจการเมื่อวันที่ 31 ตุลาคม พ.ศ. 2543 ห้างสรรพสินค้าแพรงตองส์ สาขาเสรีเซ็นเตอร์ ปิดกิจการเมื่อวันที่ 1 ตุลาคม พ.ศ. 2540 โรงภาพยนตร์เมเจอร์ ซีนีเพล็กซ์ สาขาเสรีเซ็นเตอร์ เปลี่ยนเป็น พาราไดซ์ ซีนีเพล็กซ์ ห้างสรรพสินค้าแอทอีซ ปิดให้บริการเมื่อวันที่ 30 พฤศจิกายน พ.ศ. 2552 ห้างสรรพสินค้าโตคิว สาขาพาราไดซ์ พาร์ค ปิดกิจการเมื่อวันที่ 31 มกราคม พ.ศ. 2562 โรงภาพยนตร์พาราไดซ์ ซีนีเพล็กซ์ จำนวน 8 โรง ปิดให้บริการเมื่อวันที่ 31 ธันวาคม พ.ศ. 2565 (ได้ย้ายไปยังโรงภาพยนตร์ซีคอน ซีนีเพล็กซ์ ซีคอนสแควร์ ศรีนครินทร์) การคมนาคม รถไฟฟ้ามหานคร สายสีเหลือง สถานีสวนหลวง ร.9 รถเมล์ ขสมก. สาย 145(3-18), 206(3-30), 3-19E(145E), 3-21(207) รถเมล์เอกชน สาย 133(3-15), 537(E)(3-26E), 1013 เสริม, 3-27, 3-34 รถสองแถว สาย 1013(4), 1013(5), 1013(9), 1013(11), 1014(ม.รามคำแหง 2), 1014(ตลาดอุดมสุข) อ้างอิง แหล่งข้อมูลอื่น พาราไดซ์ พาร์ค เก็บถาวร 2010-08-28 ที่ เวย์แบ็กแมชชีน